Държавен вестник, бр. 26, 2019 г., стр. 43

БРОЙ  26	
Д Ъ Р Ж А В Е Н  В Е С Т Н И К 	
СТР.  43  
4. участва в изготвянето на проекти в 
областта на здравеопазването, финансирани 
от Структурните фондове на Европейския 
съюз или от други международни финансови 
институции и донори;
5. изготвя предварителни оценки на под­
готвените проекти, кандидатстващи за фи­
нансиране;
6. планира, организира и координира дей­
ности във връзка с подготовката и провежда­
нето на процедури по възлагане на обществени 
поръчки, свързани с международни проекти 
и програми в областта на здравеопазването, 
финансирани от Структурните фондове на 
Европейския съюз или от други международни 
финансови институции и донори;
7. организира и осъществява мониторинг и 
контрол при изпълнението на финансираните 
проекти, в т.ч. взема участие в комитети за 
наблюдение на оперативните програми;
8. координира действията на второстепен­
ните разпоредители с бюджет към министъра 
и на държавните лечебни заведения по отно­
шение на изпълняваните от тях дейности по 
международни програми и проекти;
9. координира дейността по осигуряване 
на устойчивост на проектите и програмите в 
областта на здравеопазването, финансирани 
от Структурните фондове на Европейския 
съюз или от други международни финансови 
институции и донори;
10. участва в изготвянето на стратегии, 
програми, концепции и планове в областта 
на здравеопазването;
11. изготвя и съгласува проекти на адми­
нистративни актове в областите на дейност 
на дирекцията.
Чл. 40. Дирекция „Електронно здраве-
опазване“:
1. координира изготвянето, актуализиране­
то и провеждането на стратегия за електронно 
здравеопазване като част от общата стратегия 
за електронно управление, включително по 
отношение на реализиране на мерките за 
второстепенните разпоредители с бюджет към 
министъра, и др.;
2. отговаря за постигане на оперативна 
съвместимост на информационните системи 
на национално и европейско ниво на базата 
на отворени стандарти, наложени от Минис­
терството на транспорта, информационните 
технологии и съобщенията;
3. координира изграждане на логически 
обвързани информационни системи на ми­
нистерството чрез усъвършенстване на ин­
теграционната среда и създаване на система 
за управление на процесите за предоставяне 
на комплексни административни услуги по 
електронен път и автоматизиран електронен 
документооборот между администрациите;
4. отговаря за интегриране на системите и 
услугите в министерството към централните 
системи на електронното управление;
5. оказва методическа помощ на второсте­
пенните разпоредители с бюджет към минис­
търа и осигурява стандартизирани условия 
за присъединяване на информационните им 
системи към централната система на елек­
тронното здравеопазване;
6. създава и поддържа модели на процесите 
за обмен на информацията в системата на 
здравеопазването;
7. отговаря за изграждане на вътрешна 
комуникационна система за системата на 
здравеопазването между министерството, 
второстепенните разпоредители с бюджет към 
министъра, Националната здравноосигури­
телна каса, лечебните заведения – търговски 
дружества, и др.;
8. координира изграждането на електронни 
бази данни, в които се съхраняват данни и не­
структурирани електронни документи – обект 
на административния документооборот, както 
и всички данни, за които по закон има из­
искване да бъдат приведени и обработвани 
в цифров вид;
9. отговаря за създаване на условия за 
отворено и прозрачно управление в здраве­
опазването, като осигурява достъпност до 
обществената информация, интерактивно 
отчитане на резултатите от изпълнението на 
програмните документи и проекти и възмож­
ност за подаване на мнения, предложения, 
сигнали и жалби по електронен път, както и 
проследимост на резултатите;
10. създава критерии за унифициране на 
визиите на сайтовете на второстепенните 
разпоредители с бюджет към министъра;
11. създава и администрира здравен ре­
гистър, включващ електронните регистри, 
поддържани в министерството въз основа на 
нормативен акт, и свързаните с тях услуги;
12. въвежда архитектурни и технологични 
решения и осъществява дейностите, свързани 
с постигане на мрежова и информационна 
сигурност на администрацията;
13. планира ресурсното осигуряване на ин­
формационните и комуникационните системи;
14. координира процесите по приоритизи­
ране и поетапно внедряване на електронни 
услуги на база възможност за реализиране и 
мултипликационен ефект върху други услуги, 
и осигурява възможност за обратна връзка 
и въздействие;
15. организира и осигурява техническата 
поддръжка на информационно-комуникацион­
ната инфраструктура на министерството – ло­
кални мрежи, комуникационно оборудване, 
телефонна инсталация, системен софтуер и 
хардуер;
16. поддържа регистри на потребителите и 
на компютърната техника в министерството;